Vilniaus Gedimino Technikos Universitetas

Verslo vadybos fakultetas

Ekonomikos inžinerijos katedra

ProjektiInis darbas

**Valstybės biudžeto išlaidų struktūra ir pokyčiai 2015 - 2019 m.**

Vilnius, 2020

**Įvadas**

Pagrindinis šio projektinio darbo tikslas yra išsiaiškinti valstybės biudžeto 2015 – 2019 m. išlaidų struktūrą bei pokyčius. Pagrindiniai uždaviniai: išanalizuoti 2015 – 2019 m. valstybės biudžeto asignavimų struktūrą, gautą informaciją konkrečiai ir vaizdžiai pateikti projektiniame darbe, pateikti išvadas.

**Literatūros apžvalga**

Siekiant išsiaiškinti valstybės biudžeto 2015 – 2019 m. išlaidų struktūrą ir pokyčius, analizuojamos kiekvienų metų asignavimų struktūros, jos taip pat yra palyginamos su ankstesnių metų valstybės biudžeto asignavimų lėšomis.

**Tyrimo metodologija**

Tyrimo metu analizuojama valstybės biudžeto 2015 – 2019 m. išlaidų struktūra, kokia yra biudžeto sandara, koks yra lėšų pasiskirstymas bei palyginama su ankstesnių metų skirtomis lėšomis.

Valstybės biudžetas – tai Lietuvos Respublikos Seimo tvirtinamas valstybės biudžeto pajamų ir asignavimų planas biudžetiniams metams, jis taip pat gali būti deficitinis, subalansuotas arba perteklinis. Biudžeto deficitas – tai skirtumas tarp biudžeto pajamų ir asignavimų, kai asignavimai viršija pajamas, o biudžeto perteklius – tai skirtumas tarp biudžeto pajamų ir asignavimų, kai pajamos viršija asignavimus. Valstybės biudžeto pajamas sudaro mokesčių mokėtojų sumokėti mokesčiai, pajamos iš turto, ES ir kita tarptautinė finansinė parama bei kitos biudžeto pajamos, kurios yra perskirstomos per valstybės biudžetą ir skiriamos valstybės biudžeto programoms finansuoti.

Asignavimai – tai valstybės biudžete patvirtinta lėšų išlaidoms ir ilgalaikiam materialiajam ir nematerialiajam turtui įsigyti suma. Valstybės biudžeto asignavimai naudojami valstybės funkcijoms atlikti bei valstybės įsipareigojimams vykdyti. Siekiant ilgalaikės, visapusiškos ekonominės ir socialinės Lietuvos Respublikos piliečių gerovės, tvaraus ilgalaikio ekonominio augimo, užimtumo ir nekeliant grėsmės kainų stabilumui užtikrinti, kad sudarant ir vykdant biudžetą piniginiai ištekliai būtų naudojami efektyviai yra išleistas biudžeto sandaros įstatymas. Lietuvos Respublikos valstybės biudžeto asignavimai skiriami šioms valstybės reikmėms: bendrosioms valstybės paslaugoms; gynybai; viešajai tvarkai ir visuomeninei apsaugai; ekonomikai; aplinkos apsaugai; būstui ir komunaliniam ūkiui; sveikatos apsaugai; poilsiui, kultūrai ir religijai; švietimui; socialinei apsaugai.

lentelė 1Valstybės biudžeto asignavimų struktūra

**Analizė**

Valstybės biudžeto išlaidų struktūra ir pokyčiai analizuojami pasitelkus lentelė 1 „Valstybės biudžeto asignavimų struktūra 2015 - 2019 m.“.

2015 metų valstybės biudžeto asignavimų suma siekė 8 080 017,2 tūkst. Eur. Šios lėšos atitinkamai buvo paskirstytos: bendrosios valstybės paslaugoms 1 449 463,4 tūkst. Eur, gynybai buvo skirta 480 541,4 tūkst. Eur, viešajai tvarkai ir visuomenės apsaugai 593 217,0 tūkst. Eur, ekonomikai 2 148 470,9 tūkst. Eur, aplinkos apsaugai 259 197,4 tūkst. Eur, būstui ir komunaliniam ūkiui 163 121,7 tūkst. Eur, sveikatos apsaugai 560 531,1 tūkst. Eur, poilsiui, kultūrai ir religijai 219 092,5 tūkst. Eur, švietimui 1 247 749,1 tūkst. Eur, socialinei apsaugai buvo skirta 958 632,7 tūkst. Eur.

2016 metų valstybės biudžeto asignavimų suma siekė 7 925 777,5 tūkst. Eur, tai yra 1,91% mažiau nei 2015 metų valstybės biudžeto išlaidų suma. Šios biudžeto lėšos atitinkamai buvo paskirstytos: bendrosios valstybės paslaugoms 1 478 481,6 tūkst. Eur, lyginant su 2015 m. duomenimis, lėšos padidėjo 2%. Gynybai buvo skirta 642 428,2 tūkst. Eur, lyginant su 2015 m. duomenimis, valstybės biudžeto lėšos, skirtos gynybai, padidėjo net 33,69%. Viešajai tvarkai ir visuomenės apsaugai 571 336,9 tūkst. Eur, išlaidos, palyginus su 2015 m. duomenimis, sumažėjo 3,36%. Ekonomikai 2 015 986,6 tūkst. Eur, tai būtų 6,17% mažiau nei 2015 m. Aplinkos apsaugai 131 324,6 tūkst. Eur, lyginant su 2015 m. duomenimis, tai būtų 49,33% mažiau. Būstui ir komunaliniam ūkiui 108 637,4 tūkst. Eur, tai būtų 33,4% mažiau, nei 2015 m. valstybės biudžeto lėšos būstui ir komunaliniam ūkiui. Sveikatos apsaugai 554 925,5 tūkst. Eur, lyginant su 2015 metų duomenimis, tai yra 1% mažiau. Poilsiui, kultūrai ir religijai išlaidos siekė 245 552,5 tūkst. Eur, tai yra 12,08% daugiau, nei 2015 metais buvo skirta. Švietimui 1 166 862,7 tūkst. Eur, lyginant su 2015 metų biudžeto duomenimis, tai yra 6,48% mažiau. Socialinei apsaugai buvo skirta 1 010 241,5 tūkst. Eur, lyginant su 2015 m. valstybės biudžeto išlaidomis, tai yra 5,38% daugiau.

2017 metų valstybės biudžeto asignavimų suma siekė 8 119 800,3 tūkst. Eur, tai būtų 2,45% daugiau, nei 2016 metų valstybės biudžeto asignavimų suma. Šios lėšos atitinkamai buvo paskirstytos: bendrosios valstybės paslaugoms 1 400 982,5 tūkst. Eur, tai būtų 5,24% mažiau, nei 2016 metų valstybės biudžeto asignavimų bendrosioms valstybės paslaugoms suma. Gynybai buvo skirta 799 359,9 tūkst. Eur, tai yra net 24,43% daugiau, nei 2016 m. Viešajai tvarkai ir visuomenės apsaugai buvo skirta 628 841 tūkst. Eur, lyginant su 2016 metų duomenimis, tai būtų 10,06% daugiau. Ekonomikai buvo skirta 1 858 290,1 tūkst. Eur, tai būtų 7,82% mažiau, nei 2016 metais. Aplinkos apsaugai 143 095,5 tūkst. Eur, lyginant su 2016 metų duomenimis, lėšos būtų didesnės 8,96%. Būstui ir komunaliniam ūkiui buvo skirta 76 251,5 tūkst. Eur, tai 29,81% mažiau, nei 2016 metais. Sveikatos apsaugai 585 151,6 tūkst. Eur, lyginant su 2016 metų duomenimis, lėšos būtų 5,45% didesnės. Poilsiui, kultūrai ir religijai 264 582,6 tūkst. Eur, tai būtų 7,75% daugiau, nei 2016 metais buvo skirta. Švietimui buvo skirta 5,56% daugiau, tai būtų 1 231 761,4 tūkst. Eur, nei 2016 metais. Socialinei apsaugai buvo skirta 12% daugiau biudžeto lėšų, nei 2016 metais, tai būtų 1 131 484,2 tūkst. Eur.

2018 metų valstybės biudžeto asignavimų suma siekė 9 560 309 tūkst. Eur, tai yra net 17,74% daugiau nei 2017 metų valstybės biudžeto lėšų suma. Šios biudžeto lėšos atitinkamai buvo paskirstytos: bendrosios valstybės paslaugoms 1 504 599 tūkst. Eur, lyginant su 2017 m. duomenimis, valstybės biudžeto lėšos, skirtos bendroms valstybės paslaugoms, padidėjo 7,4%. Gynybai buvo skirta 962 463 tūkst. Eur, lyginant su 2017 m. duomenimis, skirtos lėšos padidėjo net 20,4%. Viešajai tvarkai ir visuomenės apsaugai 753 307 tūkst. Eur, skirtos lėšos, palyginus su 2017 m. duomenimis, padidėjo 19,79%. Ekonomikai 2 295 401 tūkst. Eur, tai būtų 23,52% daugiau nei 2017 m. Aplinkos apsaugai 181 895 tūkst. Eur, lyginant su 2017 m. duomenimis, tai būtų 27,11% daugiau. Būstui ir komunaliniam ūkiui 78 226 tūkst. Eur, tai būtų 2,59% daugiau, nei 2017 m. valstybės biudžeto išlaidos būstui ir komunaliniam ūkiui. Sveikatos apsaugai 712 446 tūkst. Eur, lyginant su 2017 metų duomenimis, tai yra 21,75% daugiau. Poilsiui, kultūrai ir religijai išlaidos siekė 312 882 tūkst. Eur, tai yra 18,25% daugiau, nei 2017 metais buvo skirta. Švietimui 1 331 839 tūkst. Eur, lyginant su 2017 metų biudžeto duomenimis, tai yra 8,12% daugiau. Socialinei apsaugai buvo skirta 1 427 725,1 tūkst. Eur, lyginant su 2017 m. valstybės biudžeto išlaidomis, tai yra 26,14% daugiau.

2019 metų valstybės biudžeto asignavimų suma siekė 11 681 216 tūkst. Eur, tai būtų 22,18% daugiau, nei 2018 metų valstybės biudžeto asignavimų suma. Šios lėšos atitinkamai buvo paskirstytos: bendrosios valstybės paslaugoms 1 463 856 tūkst. Eur, tai būtų 2,71% mažiau, nei 2018 metų valstybės biudžeto asignavimų bendrosioms valstybės paslaugoms suma. Gynybai buvo skirta 1 026 256 tūkst. Eur, tai yra net 6,63% daugiau, nei 2018 m. Viešajai tvarkai ir visuomenės apsaugai buvo skirta 801 587 tūkst. Eur, lyginant su 2018 metų duomenimis, tai būtų 6,41% daugiau. Ekonomikai buvo skirta 2 213 876 tūkst. Eur, tai būtų 3,55% mažiau, nei 2018 metais. Aplinkos apsaugai 283 684 tūkst. Eur, lyginant su 2018 metų duomenimis, lėšos būtų didesnės net 55,96%. Būstui ir komunaliniam ūkiui buvo skirta 93 407 tūkst. Eur, tai 19,41% daugiau, nei 2018 metais. Sveikatos apsaugai 792 371 tūkst. Eur, lyginant su 2018 metų duomenimis, lėšos būtų 11,22% didesnės. Poilsiui, kultūrai ir religijai 353 420 tūkst. Eur, tai būtų 12,96% daugiau, nei 2018 metais buvo skirta. Švietimui buvo skirta 13,91% daugiau, tai būtų 1 517 043 tūkst. Eur, nei 2018 metais. Socialinei apsaugai buvo skirta net 119,7% daugiau biudžeto lėšų, nei 2018 metais, tai būtų 3 135 716 tūkst. Eur.

**Išvados**

Valstybės biudžeto struktūra 2015 – 2019 metais išliko ta pati, tačiau skirtingų sektorių finansavimas kiekvienais metais patyrė pokyčius. Lyginant 2015 metų ir 2019 metų valstybės biudžeto asignavimo lėšas pastebima, jog bendras valstybės biudžeto dydis padidėjo 44,57%, tai yra 3 601 198,8 tūkst. Eur. Visi valstybės biudžeto finansuojami sektoriai, išskyrus, būsto ir komunalinio ūkio sektoriaus finansavimą, padidėjo. Pastarojo sektoriaus finansavimas sumažėjo net 42,74%, tai būtų 69 714,7 tūkst. Eur. Didžiausią finansinį augimą patyrė socialinės apsaugos sektorius, kuris padidėjo net 227,10% nuo 2015 metų. Gynybos sektoriaus finansavimas taip pat patyrė augimą, kuris siekia 113,56%, tai būtų 545 714,6 tūkst. Eur.

**Literatūra**

1. <https://lrv.lt/uploads/main/documents/files/2019%20m_%20biud%C5%BEetas%20.pdf>
2. <https://e-seimas.lrs.lt/portal/legalActEditions/lt/TAD/TAIS.428?faces-redirect=true>
3. <https://finmin.lrv.lt/lt/veiklos-sritys/biudzetas>
4. <https://finmin.lrv.lt/uploads/finmin/documents/files/2019%20VB%20asignavimu%20struktura.pdf>